钦定古今图书集成/理学汇编/学行典/第243卷 > 王雄 陈瑶
## 钦定古今图书集成/理学汇编/学行典/第243卷 > 王雄 陈瑶

按《遵化州志》：“王雄，服田力穑，慎素履，重然诺。少时，路
见遗金，覆之，待失金者两日不去。后失金者至，悉还
之。与同里陈瑶最友善，瑶性缄默，行笃实，厚于宗党。
邑西五里地有河，不通津梁，涉者病之。二人各捐金
建造，即今五里桥是也。嘉靖十六年大饥，道殣相望。
雄罄储粟二百石、银三百两，瑶捐橐金五百两，合籴”
以济饥者，人多赖之。瑶年七十，子耀，登癸酉乡荐，任
莱州府推官。雄年八十，子心亦为邑诸生，以文章擅
誉。